Sumerian cuneiform tablet — Period: Unknown — Genre: Unknown
Sign sequence:
<SURFACE> 
 |SAL.TUG₂| GAL MAH DI AN IB A 
 KU₃ AN |SAL.TUG₂| NI SI IN KI NA TUR AN NA ME UR GA |A.AN| MI I DI EN 
 E₂ TA HUL₂ LA A NI NAM TA |UD.DU| UD E₂ |E₂.NUN| NA...
 KALAM@g MA NI AN UD |UD.DU| NE |KA×ŠU| MU KALAM@g NA AN ŠA₃ 
 TAR |GA₂×AN| URU NA KA MI NI DIB BI URU NI MU KALAM@g DA DI 
 |SAL.UŠ.DAM| A NI UR SAG...PA NE SAG HI LI A MU DA AN DU 
 TUR KI |NINDA₂×NE| GA₂ NI AN DA MU ŠA₆ GA SAL ZI AN |GU₂.UN| NU RA 
 AN KAL ŠA₆ GA E₂ GAL MAH A KID EGIR RA NI IM MU UŠ 
 AN |KAL×BAD| ŠA₆ GA A A NI AN EN KID E ZI DA NI MU KALAM@g DU 
 AN UDUG ŠA₆ GA EN AN NU NAM |NUN&NUN| RA KAB BU NI MU KALAM@g ZI 
 ŠU |NUN&NUN| RA NI UD AN NA KID IGI NI EŠ₂ SI IM DI 
 ŠU MAH LUH ZI E₂ GAL MAH A KID IGI EŠ₂ MU KALAM@g NA DU 
 E BU TAR |GA₂×AN| MU KALAM@g NA AB EL E URU MU KALAM@g NA AB KU₃ GI 
 AB |EN.KID| KI |GU₂×KAK| AN KI A EŠ₂ SAG IL₂ LA MU KALAM@g...
 <RULING> 
 KI RU GU₂ DIŠ |HI×BAD| MA |A.AN| 
 <RULING> 
 |A.LAGAB×HAL| |SAL.GA₂×PA| SIG E GIŠ MA₂ MU DA RI...MU KALAM@g DA AB LI E 
 LUGAL E GU₂...MIN NA BI GIR₃ MU KALAM@g NA GA₂ GA₂ 
 |A.LAGAB×HAL| |UD.GIŠ%GIŠ.NUN| NA |ŠE.HU| HU KU₃ DIM₂ MU KALAM@g DA AB |SI.A| AN EN KI MU KALAM@g DA HUL₂ 
 |TE.A| GEŠTIN NA KID GIŠ MA₂ BI IN NU UŠ |EN.KID| KI MU KALAM@g DA HUL₂ 
 BUR₂ NA NI E₂ AN EN KID LAL EŠ₂ |A.AN| MA DA AN KU₄ KU₄ 
 E₂ KUR ZA KUR AN EN KID LAL KA |PAD.AN.MUŠ₃| SA PI IN DU 
 KISAL |GA₂×AN| LA KISAL AN EN KID LAL KA GUD LU MI NI IB ŠAR₂ ŠAR₂ 
 LUGAL E <unk> <unk> <unk> UD SUD RA KA ŠU MU NI MU MU 
 AN EN KID LI SAG KI ERIN₂ GA A NI MU KALAM@g EŠ₂ ZI ZI 
 AN |SAL.TUG₂| KID LI IGI HUL₂ HUL₂ A NI MU KALAM@g EŠ₂ BAR BAR RI 
 AN |SAL.TUG₂| NI SI IN...NA TUR AN NA RA NAM MU NI IB TAR RI 
 URU ZU KI KU KI |NINDA₂×NE| GAN RI DIM₂ KI GI EN HA RA AB...
 <SURFACE> 
...LUGAL...NI LA RI 
 |A.LAGAB×HAL| MAH E E₂ AN...NAM TA |UD.DU| 
 |A.LAGAB×HAL| DA A HUL₂ LA...|UD.GIŠ%GIŠ.NUN| NA |HI×BAD| MU KALAM@g NI 
 |TE.A| KU₃ URU NA KA...KALAM@g MA NI MU KALAM@g DA HUL₂ 
 |KA₂.GAL| E URU NA KA IMIN BI IG MU KALAM@g NA TAK₄ DA DA TAK₄ 
 TAR |GA₂×AN| URU NA KA KA NI E KI MU KALAM@g NA NI IB TAG 
 TAR NI SI IN KI NA KA KA NI E KI MU KALAM@g NA NI IB TAG 
 KALAM@g MA NI |EZEN×A| MI NI LA RI ŠU MU KALAM@g NA AB |U.GUD| DU 
 <RULING> 
 KI RU GU₂ MIN |HI×BAD| MA |A.AN| 
 <RULING> 
 I LU |GA₂×SAL| NI EŠ₂ |GA₂×SAL| NI EŠ₂ 
 E₂ LA RA AK KI A ME EN KI |NINDA₂×NE| GA₂ NI SAG IL₂ LA MU KALAM@g DU 
 |SAL.UŠ.DAM| A NI UR SAG AN PA NE SAG GABA NAM MA DA RI 
 ŠU KALAM@g NI A ŠU IM MA AN DU HUL₂ HUL₂ E IM ŠA₃ 
 GU₂ KALAM@g NI A GUD DA IM DA LAL SAL DU GI |U.U.U| MU KALAM@g NI 
 E₂ GAL MAH |GA₂×SAL| KI |NINDA₂×NE| GA₂ NI EŠ₂ |A.AN| MA DA AN KU₄ KU₄ 
 BARA₂ GAL MAH BI DUR₂ DU UR BI MI NI GAR RI EŠ₂ GAR MI NI IB GUL GUL NI 
 BALAG KU₃ KI |NINDA₂×NE| GA₂ NI |SAL.TUG₂| HI NUN AN |SAL.TUG₂| IGI ZI BAR RA 
 EZEN KU₃ ZAG ME EN LAL A LA IG LA NI GU GAN NUN DI NI KU RI 
 UB KU₃ BALAG KU₃ GA ŠU UŠ MU KALAM@g NA TA KID 
 |UŠ.KU| RI A MU KALAM@g NA ZI ZI ZI AN |SAL.TUG₂| NI SI IN KI NA RA 
 AN AN EN KID AN EN KI AN |SAL.TUG₂| MAH BI MU KALAM@g NA EŠ₂ GA₂ TA 
 AN |SAL.TUG₂| MAH E E₂ GAL MAH AN NI A KI KU MI NI IN HI GA TA 
 LUGAL E GUD MU KALAM@g NA AB |GUM×ŠE| E LU MU KALAM@g NA AB ŠAR₂ RI 
 |TA×HI| GEŠTIN U₂ LU UM IGI EN GU RU KALAM@g BI MAH MU KALAM@g NA BA AB LI E 
 <RULING> 
 KI RU GU₂ |DIŠ.DIŠ.DIŠ| |HI×BAD| MA |A.AN| 
 <RULING> 
 ŠID 4(U) ILIMMU MU BI IM 
 EZEN NAM RU AN GU LA |HI×BAD| 
 IM BU DA I BI AN |EN.ZU|

Provide the transliteration.

<SURFACE>
nin gal mah-di an uraš-a
kug {d}nin-i₃-si-in{ki}na dumu an-na me-teš₂ ga-am₃-mi-i-de-en
e₂-ta hul₂-la-a-ni nam-ta-e₃ ud e₂ agrun-na...
kalam-ma-ni {d}utu e₃-de₃ šud₃ mu-un-na-an-ša₃
sila-daŋal iri-na-ka mi-ni-dib-be₂ iri-ni mu-un-da-sa₂
nitalam-a-ni ur-saŋ...pa-bil-saŋ hi-li-a mu-da-an-du
dumu ki-aŋ₂-ŋa₂-ni {d}da-mu sag₉-ga munus zid {d}gun-nu-ra
{d}lamma sag₉-ga e₂-gal-mah-a-ke₄ egir-ra-ni im-mu-us₂
{d}alad sag₉-ga a-a-ni {d}en-lil₂-e zid-da-ni mu-un-du
{d}udug sag₉-ga en {d}nu-nam-nir-ra gub₃-bu-ni mu-un-zig₃
šu-nir-ra-ni zalag an-na-ke₄ igi-ni-še₃ si im-sa₂
šu-mah sukkal zid e₂-gal-mah-a-ke₄ igi-še₃ mu-un-na-du
e-sir₂ sila-daŋal mu-un-na-ab-sikil-e iri mu-un-na-ab-kug-ge
eš₃ nibru{ki} dur-an-ki-a-še₃ saŋ il₂-la mu-un...
<RULING>
ki-ru-gu₂ diš-kam-ma-am₃
<RULING>
{id₂}kir₁₁-sig-e {ŋeš}ma₂ mu-da-ri...mu-un-da-ab-le-e
lugal-e gu₂...min-na-bi ŋiri₃ mu-un-na-ŋa₂-ŋa₂
{id₂}buranun-na uz{mušen} kug-gin₇ mu-un-da-ab-dirig {d}en-ki mu-un-da-hul₂
kar-ŋeštin-na-ke₄ {ŋeš}ma₂ bi-in-nu-us₂ nibru{ki} mu-un-da-hul₂
sun₅-na-ni e₂ {d}en-lil₂-la₂-še₃ am₃-ma-da-an-ku₄-ku₄
e₂-kur za-gin₃ {d}en-lil₂-la₂-ka nidba sa pi-in-du
kisal daŋal-la kisal {d}en-lil₂-la₂-ka gud udu mi-ni-ib-šar₂-šar₂
lugal-e <unk> <unk> <unk> ud sud-ra-ka šu mu-ni-mu-mu
{d}en-lil₂-le saŋ-ki zalag₂-ga-a-ni mu-un-še₃-zi-zi
{d}nin-lil₂-le igi hul₂-hul₂-a-ni mu-un-še₃-bar-bar-re
{d}nin-i₃-si-in...na dumu an-na-ra nam mu-ni-ib-tar-re
iri-zu ki-tuš ki-aŋ₂ he₂-re-dim₂ ki ge-en ha-ra-ab...
<SURFACE>
...lugal...zal-la-re
id₂ mah-e e₂ {d}...nam-ta-e₃
id₂-da a hul₂-la...buranun-na-kam mu-un-zal
kar kug iri-na-ka...kalam-ma-ni mu-un-da-hul₂
abul-e iri-na-ka imin-bi ŋal₂ mu-un-na-tak₄{da-da}tak₄
sila-daŋal iri-na-ka kiri₃-zal-e ki mu-un-na-ni-ib-tag
sila i₃-si-in{ki}na-ka kiri₃-zal-e ki mu-un-na-ni-ib-tag
kalam-ma-ni asila₃ ŋi₆ zal-la-re šu mu-un-na-ab-du₇{du}
<RULING>
ki-ru-gu₂ min-kam-ma-am₃
<RULING>
i-lu ama₅-ni-še₃ ama₅-ni-še₃
e₂ la-ra-ak{ki}a me-en ki-aŋ₂-ŋa₂-ni saŋ il₂-la mu-un-du
nitalam-a-ni ur-saŋ {d}pa-bil-saŋ gaba nam-ma-da-ri
šu-un-ni-a šu im-ma-an-du hul₂-hul₂-e im-ša₃
gu₂-un-ni-a gu₄-da im-da-la₂ mi₂ du-ge-eš mu-un-ne₂
e₂-gal-mah ama₅ ki-aŋ₂-ŋa₂-ni-še₃ am₃-ma-da-an-ku₄-ku₄
barag gal mah-bi dur₂{du-ur}bi mi-ni-ŋar-re-eš₂ niŋ₂ mi-ni-ib-gul-gul-ne₂
balaŋ kug ki-aŋ₂-ŋa₂-ni nin-he-nun {d}nin-igi-zi-bar-ra
šir₃ kug za₃-me-en la₂{a}la ŋal₂-la-ni gu he₂-nun di i₃-ku-re
ub kug balaŋ kug-ga šu-uš mu-un-na-ta-ke₄
gala ri-a mu-un-na-zi-zi-zi {d}nin-i₃-si-in{ki}na-ra
an {d}en-lil₂ {d}en-ki {d}nin-mah-bi mu-un-na-huŋ-ŋa₂-ta
{d}nin-mah-e e₂-gal-mah-an-ni-a ki-tuš mi-ni-in-dug₃-ga-ta
lugal-e gud mu-un-na-ab-gaz-e udu mu-un-na-ab-šar₂-re
lal₃ ŋeštin u₂-lu-um-ši-en gu-ru-un kaš mah mu-un-na-ba-ab-le-e
<RULING>
ki-ru-gu₂ eš₅-kam-ma-am₃
<RULING>
šid 4(u) 9(diš) mu-bi-im
šir₃-nam-šub {d}gu-la-kam
im-gid₂-da i-bi{d}suen